The wall นั่งเล่นหน้าบ้าน # 3
2025-12-20 16:30 - 2025-12-21 23:00 (Asia/Bangkok) | The Wall Khon Kaen, The wall khonkaen family space
The wall นั่งเล่นหน้าบ้าน # 3 งานอีเว้นท์สุดคูลประจำฤดูหนาว ของหมู่บ้านเราที่จัดต่อเนื่องเป็นปีที่ 3 กลับมาแล้วครับ 20 – 21 ธันวาคม 2568 เวลา 16.30 – 23.00 น. (ระหว่างวัน ร้านค้าใน The Wall เปิดปกติ)พิเศษสำหรับปีนี้ เราได้คัดสรรร้านอาหารฝีมือดีจากภายนอกเข้าร่วมงาน นั่งเล่นฟังดนตรีสดเพลงเพราะๆตลอดงานในบรรยากาศลมหนาว The Wall Khonkaenพิกัด https://maps.app.goo.gl/htYqRJT1zww4ij9n6(ถนนรื่นรมย์ ใกล้ตลาดโต้รุ่ง)

มหกรรมประกวดกระบือภาคอีสาน ครั้งที่ 1
2026-01-17 - 2026-01-18 | พุทธมณฑลอีสาน จังหวัดขอนแก่น, พุทธมณฑลอีสาน
มหกรรมประกวดกระบือภาคอีสาน ครั้งที่ 1 วันที่ 17–18 มกราคม 2569 ณ พุทธมณฑลอีสาน ต.ศิลา อ.เมือง จ.ขอนแก่นรวมการประกวด ควายงาม • ควายแคระ • ควายยักษ์ • แม่ส่งลูกดี • คนจูงควาย–ควายแฟนซี จากทั่วประเทศ! รอบวันที่ 17 มกราคม 2569 ควายแคระ รวมสี (แยกเพศผู้/เพศเมีย) – ควายแคระ ฟันน้ำนม เพศเมีย รวมสี– ควายแคระ ฟันน้ำนม เพศผู้ รวมสี– ควายแคระ ฟันแท้ เพศเมีย รวมสี– ควายแคระ ฟันแท้ เพศผู้ รวมสี ควายงาม สีเผือก (แยกเพศผู้/เพศเมีย) – รุ่นฟันน้ำนม ความสูงไม่เกิน 130 ซ.ม. เพศผู้– รุ่นฟันน้ำนม ความสูงไม่เกิน 130 ซ.ม. เพศเมีย– รุ่นฟันน้ำนม ความสูงไม่เกิน 130-140 ซ.ม. เพศผู้– รุ่นฟันน้ำนม ความสูงไม่เกิน 130-140 ซ.ม. เพศเมีย– รุ่นฟันน้ำนม ความสูงเกิน 140 ซ.ม. เพศผู้– รุ่นฟันน้ำนม ความสูงเกิน 140 ซ.ม. เพศเมีย– รุ่นฟันแท้ไม่เกิน 1 คู่ เพศผู้– รุ่นฟันแท้ไม่เกิน 1 คู่ เพศเมีย– รุ่นฟันแท้ไม่เกิน 2 คู่ เพศผู้– รุ่นฟันแท้ไม่เกิน 3 คู่ เพศผู้– รุ่นฟันแท้ไม่เกิน 2-3 คู่ เพศเมีย ควายยักษ์ รวมสี (แยกเพศผู้/เพศเมีย) – ควายยักษ์เล็กเมืองขอน ฟันน้ำนม– ควายยักษ์ใหญ่เมืองขอน ฟันแท้ 1 คู่– ควายยักษ์ใหญ่เมืองขอน ฟันแท้ 2 คู่– ควายยักษ์ใหญ่เมืองขอน ฟันแท้ 3-4 คู่ ประเภทรุ่นพิเศษ ควายแม่พันธุ์ส่งลูกดี (ลูกต้องเดินตาม อายุไม่เกิน 8 เดือน) ประกวดแฟนซี คนจูงควาย + ควายแฟนซี———————————————————————- รอบวันที่ 18 มกราคม 2569 ควายงาม สีดำ (แยกเพศผู้/เพศเมีย) – รุ่นฟันน้ำนม ความสูงไม่เกิน 130 ซ.ม. เพศผู้– รุ่นฟันน้ำนม ความสูงไม่เกิน 130 ซ.ม. เพศหญิง– รุ่นฟันน้ำนม ความสูงไม่เกิน 130-140 ซ.ม. เพศผู้– รุ่นฟันน้ำนม ความสูงไม่เกิน 130-140 ซ.ม. เพศเมีย– รุ่นฟันน้ำนม ความสูงเกิน 140 ซ.ม. เพศผู้– รุ่นฟันน้ำนม ความสูงเกิน 140 ซ.ม. เพศเมีย– รุ่นฟันแท้ไม่เกิน 1 คู่ เพศผู้– รุ่นฟันแท้ไม่เกิน 1 คู่ เพศเมีย– รุ่นฟันแท้ไม่เกิน 2 คู่ เพศผู้– รุ่นฟันแท้ไม่เกิน 3 คู่ เพศผู้– รุ่นฟันแท้ไม่เกิน 2-3 คู่ เพศเมีย ชิงแกรนด์แชมป์เปี้ยน / รีเสิร์ฟแกรนด์แชมป์รุ่นควายแคระ เพศผู้/เพศเมีย ชิงแกรนด์แชมป์เปี้ยน / รีเสิร์ฟแกรนด์แชมป์รุ่นควายเผือก เพศผู้/เพศเมีย ชิงแกรนด์แชมป์เปี้ยน / รีเสิร์ฟแกรนด์แชมป์รุ่นควายยักษ์เมืองขอน เพศผู้/เพศเมีย ชิงแกรนด์แชมป์เปี้ยน / รีเสิร์ฟแกรนด์แชมป์รุ่นควายงาม เพศผู้/เพศเมีย

งานวันเกษตรภาคอีสาน ประจำปี 2569
2026-01-23 - 2026-02-01 | อุทยานเทคโนโลยีการเกษตร มหาวิทยาลัยขอนแก่น, อุทยานเทคโนโลยีการเกษตร มหาวิทยาลัยขอนแก่น, ขอนแก่น, ขอนแก่น, 40002, Thailand
กลับมาอีกครั้ง! กับ “งานวันเกษตรภาคอีสาน ประจำปี 2569” ภายใต้คำขวัญการจัดงาน “ตลาดนำ นวัตกรรมเสริม เพิ่มรายได้ ใส่ใจสิ่งแวดล้อม” ระหว่างวันศุกร์ที่ 23 มกราคม – วันอาทิตย์ที่ 1 กุมภาพันธ์ 2569ณ อุทยานเทคโนโลยีการเกษตร มหาวิทยาลัยขอนแก่นติดตามข้อมูลเพิ่มเติมได้ที่ งานวันเกษตรภาคอีสาน

NeEC Expo 2026 @Khon Kaen
2026-01-29 10:00 - 2026-02-01 20:00 | ศูนย์ประชุมและแสดงสินค้านานาชาติขอนแก่น (KICE), 9RX8+MC เทศบาลนครขอนแก่น อำเภอเมืองขอนแก่น ขอนแก่น, ขอนแก่น, 40000, Thailand
ผู้ประกอบการ โปรดอ่านในส่วนถัดไป
———-
งานใหญ่ของอีสานกำลังมา
กับ NeEC Expo 2026 @Khon Kaen
มหกรรมการค้าที่รวมโอกาสสำคัญทั้งการค้า
การลงทุน และวัฒนธรรมไว้ในที่เดียว

กว่า 120 ร้านค้า จากผู้ประกอบการทั้งในประเทศและประเทศเพื่อนบ้าน
พบกับสินค้าคุณภาพ ของดีชายแดน นวัตกรรมสร้างสรรค์
พร้อมศิลปินชื่อดังระดับประเทศ
และกิจกรรมลุ้นรับของที่ระลึกพิเศษอีกมากมายตลอดทั้งงาน

29 ม.ค. – 1 ก.พ. 2569
ศูนย์ประชุม KICE ขอนแก่น
10.00 – 20.00 น.

มาเบิ่ง มาเลือก มาช้อป มาสร้างพาร์ทเนอร์ใหม่ให้ธุรกิจโตนำกันเด้อ

ติดตามและอัพเดทข่าวสารได้ที่
กรมการค้าต่างประเทศ
http://www.facebook.com/dft2go

————————————-ผู้ประกอบการ โปรดอ่านที่นี่—————————————-
กรมการค้าต่างประเทศ เปิดรับสมัครผู้ประกอบการเข้าร่วมจัดแสดงสินค้า ภายในงาน NeEC EXPO 2026วันที่ 29 มกราคม – 1 กุมภาพันธ์ 2569เวลา 10.00 – 20.00 น.ณ ศูนย์การประชุมและแสดงสินค้านานาชาติไคซ์ (KICE) จังหวัดขอนแก่นรับสมัครตั้งแต่วันนี้ จนถึง 9 มกราคม 2569ประกาศผู้ผ่านคัดเลือกในวันที่ 13 มกราคม 2569เกณฑ์การรับสมัครผู้ประกอบการเบื้องต้น1) คุณสมบัติผู้สมัคร– เป็นผู้ประกอบการในพื้นที่ NeEC / ภาคอีสาน / จังหวัดชายแดน หรือมีศักยภาพด้านการผลิต–ส่งออก– มีเอกสารรับรองกิจการถูกต้อง (นิติบุคคล / VAT / วิสาหกิจชุมชน / กลุ่มอาชีพ)– มีประสบการณ์ธุรกิจอย่างน้อย 1 ปี หรือมีผลงานที่เชื่อถือได้– ไม่มีประวัติทุจริต หลอกลวง หรือละเมิดทรัพย์สินทางปัญญา– มีทีมงานพร้อมเข้าร่วมงานตลอดระยะเวลาที่กำหนด2) เกณฑ์ด้านสินค้า– สินค้ามีคุณภาพและมาตรฐานรับรองที่เหมาะสม– มีเอกลักษณ์ท้องถิ่น หรือสะท้อนวัฒนธรรมชายแดนและภูมิภาค– อยู่ในกลุ่ม Creative / BCG / Circular Economy– บรรจุภัณฑ์สวยงาม เป็นมิตรต่อสิ่งแวดล้อม สื่อสารชัดเจน (ไทย–อังกฤษ)– ไม่เป็นสินค้าผิดกฎหมาย ละเมิดลิขสิทธิ์ หรือขัดต่อศีลธรรมการสมัครครั้งนี้ไม่ถือว่าได้รับสิทธิ์อัตโนมัติ คณะผู้จัดงานจะพิจารณาคัดเลือกจากข้อมูลในฟอร์มการสมัคร**โปรดอ่านรายละเอียดการสมัครให้ครบถ้วน และกรอกข้อมูลให้ถูกต้องและครบถ้วน เพื่อประกอบการพิจารณาคัดเลือกของคณะผู้จัดงาน**หากผู้ประกอบการท่านใดสนใจสามารถสมัครได้ผ่านลิ้งค์https://forms.gle/EBLLAUV1YffZuZHv8หรือแสกนคิวอาร์โค้ดจากในภาพติดตามและอัพเดทข่าวสารได้ที่กรมการค้าต่างประเทศhttp://www.facebook.com/dft2goBig Creativehttps://www.facebook.com/bigcreativethailand

SMART BUSINESS EXPO 2026
2026-02-06 10:00 - 2026-02-08 20:00 | ศูนย์ประชุมและแสดงสินค้านานาชาติขอนแก่น (KICE), 9RX8+MC เทศบาลนครขอนแก่น อำเภอเมืองขอนแก่น ขอนแก่น, ขอนแก่น, 40000, Thailand
📣 ✨🤖 SMART BUSINESS EXPO 2026🤖✨
มหกรรมธุรกิจ–เทคโนโลยี–นวัตกรรมดิจิทัล ครั้งใหญ่ของอีสาน!
🚀 รวมสุดยอด 200 นวัตกรรม AI และโซลูชันธุรกิจอัจฉริยะ
ที่จะช่วยให้ธุรกิจของคุณ ลดต้นทุน เพิ่มกำไร และเติบโตแบบก้าวกระโดด
ปี 2026… ถึงเวลาเปลี่ยนธุรกิจของคุณให้ “อัจฉริยะกว่าเดิม”
#SmartBusinessExpo2026
📍พบกับหลากหลายโซนธุรกิจอัจฉริยะ
🧰 Smart Business : ธุรกิจอัจฉริยะ
🏗️ Smart City : เมืองอัจฉริยะ
🔆 Smart Energy : พลังงานอัจฉริยะ
🍀 Smart Farmer : เกษตรอัจฉริยะ
👷‍♀️ Smart Factory : โรงงานอัจฉริยะ
👩‍🔧 Smart Education : การศึกษาอัจฉริยะ
🚑 Smart Wellness: สุขภาพอัจฉริยะ
🏘️ Smart Home : บ้านอัจฉริยะ
🌮 Smart Food : อาหารอัจฉริยะ
💸 Smart Loan : สินเชื่ออัจฉริยะ
💼 Smart SMEs : เอสเอ็มอี อัจฉริยะ
🤖 Digital Tech
🏇Startup / Franchise / OEM
และอีกหลายอุตสาหกรรมที่ต้องไม่พลาด!
🎤 พร้อมกิจกรรมสัมมนาเข้มข้น ตลอด 3 วัน
เสริมทัพด้วยวิทยากรชั้นนำด้านธุรกิจและดิจิทัล
📅 วันที่ 6–8 กุมภาพันธ์ 2569
📍 Hall 1–2 ศูนย์ประชุมและแสดงสินค้านานาชาติไคซ์ ขอนแก่น (KICE)
🎟️ เข้าชมงานฟรี!
_________________________
📍สนใจจองบูธ ( Click ) 👉 https://lin.ee/ko7YY4k
_________________________
สอบถามข้อมูลเพิ่มเติม :
Charina Keawsikhao (Jook )
Managing Director
Mobile : 086-642-9892
Email : themketing@gmail.com
ID Line : @smartbiz2020
FB : https://www.facebook.com/smartbiz2022
__________________________
📍จัดโดย : หอการค้าจังหวัดขอนแก่น
📍Organized by :
บริษัท การตลาดเพื่อผลผลิตชุมชน จำกัด ( Themket )
273 หมู่ 12 ถนนริมบึงหนองโคตร ตำบลบ้านเป็ด อำเภอเมือง จังหวัดขอนแก่น 40000

เทศกาลอาหารนานาชาติ “International Food Fest 2026 by TEKKU”
2026-02-13 16:00 - 2026-02-15 22:00 | คณะเทคโนโลยี มหาวิทยาลัยขอนแก่น, คณะเทคโนโลยี มหาวิทยาลัยขอนแก่น
สายกิน สายช้อป ห้ามพลาด! คณะเทคโนโลยี มหาวิทยาลัยขอนแก่น ขอเชิญร่วมงาน เทศกาลอาหารนานาชาติ “International Food Fest 2026 by TEKKU”ภายใต้แนวคิด “Old Meets New”ผสานเสน่ห์อาหารดั้งเดิม เข้ากับไอเดียใหม่สุดสร้างสรรค์ วันที่ 13 – 15 กุมภาพันธ์ 2569 เวลา 16.00 – 22.00 น. ณ คณะเทคโนโลยี มหาวิทยาลัยขอนแก่นพบกับอาหารหลากหลายสไตล์จากไทยและนานาชาติบรรยากาศสุดชิลล์ เดินสนุก ช้อปเพลินพร้อมกิจกรรมและสีสันความอร่อยตลอดทั้งงาน ขอเชิญพ่อค้าแม่ค้าที่มีไอเดียเด็ด เมนูโดนใจ มาร่วมสร้างสีสันและเป็นส่วนหนึ่งของเทศกาลอาหารครั้งยิ่งใหญ่ร่วมกับคณะเทคโนโลยี มหาวิทยาลัยขอนแก่นและเครือข่ายพันธมิตรแล้วพบกันที่งาน International Food Fest 2026 by TEKKUอร่อย ครบ จบที่เดียว! ติดตามข้อมูลเพิ่มเติมได้ที่ TE KKU Food Festival

"เทศกาลบ้านไผ่พู้นเด้" ที่คิดฮอด สิกลับมาอีกครั้ง เพื่อให้ทุกคนมาร่วม เฮ็ดแนวมัก มาฮักแนวม่วน ชวนมากอดบ้านไผ่บ้านเฮาไว้แน่น ๆ ไปนำกัน
2026-02-14 11:00 - 18:30 | Khon Kaen
ฮัลโหล ฮัลโหล 1234 พี่น้องป้องปายชาวบ้านไผ่วาเลนไทน์ปีนี้ 14 ก.พ. 69 “เทศกาลบ้านไผ่พู้นเด้” ที่คิดฮอด สิกลับมาอีกครั้ง เพื่อให้ทุกคนมาร่วม เฮ็ดแนวมัก มาฮักแนวม่วน ชวนมากอดบ้านไผ่บ้านเฮาไว้แน่น ๆ ไปนำกันงานจัดพิกัดเดิม คือซอยน้อย ๆ หลังศิริบุ๊คสโตร์ กับ โรงแรมวันชัย (ประพัทธ์พัฒนา 1-2) เชื่อมไปในโรงแรมอินภาวาปีนี้จัดตื่ม จัดเต็ม กิจกรรมล้น ๆ จากการสนับสนุนงบของคนบ้านไผ่ ท่านสิได้พบกับ– ตลาดคัดสรร ของแซบบ้านไผ่ในตำนาน หารับประทานยาก เจ้าเก่าเจ้าแก่ กลับมาออกร้าน ขายแนวกินแซบ ๆ ของบ้านไผ่ ที่คิดฮอด– ถนนสายอาร์ต & คราฟต์ เติมเต็มงานศิลปะงาม เก๋ เท่บักคัก โดยคนบ้านไผ่ และผองเพื่อน– เวิร์กช็อปดี ๆ มีมากมายให้เลือกมาค้นหาพรสวรรค์ที่ซุกซ่อนอยู่ของทุกคน– งานแสดงผลงานศิลปะ จากศิลปินบ้านไผ่ แอบกระซิบว่า เพิ่นเป็นศิลปินที่ป่วยเป็นพาร์คินสัน จึงใช้การลากเส้นสายลายศิลป์เป็นเครื่องเยียวยา กลายเป็นผลงานที่มีเอกลักษณ์ไม่เหมือนใคร โปสเตอร์งานปีนี้ เพิ่นก็เป็นคนวาดลายเส้นงาม ๆ ให้ด้วย– งานแสดงดนตรีโดยคนบ้านไผ่ หลากวัย หลายอาชีพ โดยมิ่งขวัญมิวสิค แอนด์ สปอร์ต-ฟรีคอนเสิร์ตทีเด็ด พบกับการกลับมาของวง Funny Band วงดนตรีชื่อดังของบ้านไผ่ในยุค 80 ผู้เคยชนะรางวัลประกวดดนตรีโค้กอวอร์ด มาแล้ว– ปิดท้ายด้วยวงดนตรีอีสานระดับโลก “วงซันเด้อ” (Sun Der) ตัวแทนประเทศไทย ร่วมแสดงดนตรีที่งาน Thai Festival ประเทศรัซเซีย ญี่ปุ่น สร้างผลงานดนตรีร่วมกับศิลปินอินเดีย (ICTR) ร่วมเล่นดนตรีกับวงออเครสต้า ที่ประเทศสหรัฐอเมริกา มาแล้วบอกเลยว่างานปีนี้ตั้งใจจัดสุด ๆ เพื่อเติมแนวมัก แนวม่วน ให้อบออวลไปด้วยความสุขใจ กับคนบ้านไผ่ และผู้ที่สนใจทุกคน ให้ได้มาสัมผัสความงดงามของอำเภอเล็กสเปคครบ นามว่า บ้านไผ่ แห่งนี้กันอย่างอิ่มเอมเสาร์ 14 ก.พ. 2569 เวลา 11.00 – 18.30 น. อย่าลืมมาพ้อกันเด้อพี่น้องติดตามข้อมูลเพิ่มเติมได้ที่ กอดบ้านไผ่

“คุยหนังสือแนบน้ำ”
2026-02-15 14:00 - 17:00 | บ้านแนบน้ำ NABNAM SPACE, บ้านแนบน้ำ Nabnam space
กลับมาอีกครั้งหลังจากห่างหายไปนาน กับกิจกรรมคุยหนังสือแนบน้ำ ครั้งนี้มากับหนังสือ ปรัชญาชีวิต คาลิล ยิบราน .คาลิล ยิบราน คือบทกวีแห่งจิตวิญญาณที่นักอ่านทั่วโลกตกหลุมรัก ถูกถ่ายทอดข้ามภาษาแล้วกว่า 20 ภาษา และเดินทางผ่านกาลเวลาด้วยยอดพิมพ์หลายสิบล้านเล่ม หนังสือเล่มนี้ไม่ใช่เพียงถ้อยคำบนหน้ากระดาษ หากคือเสียงกระซิบแผ่วเบาที่ชวนผู้อ่านหยุดฟังหัวใจของตนเอง .ปรัชญาชีวิตคือการร้อยเรียงกลอนเชิงปรัชญาและจิตวิญญาณ ที่อบอวลด้วยแรงบันดาลใจและความงดงามของความเป็นมนุษย์ แบ่งออกเป็น 28 บท เสมือน 28 ประตูสู่การทำความเข้าใจชีวิต ตั้งแต่ความรักและการแต่งงาน การถือกำเนิดของบุตร การให้และการรับ การกินดื่มและการทำงาน ความปีติและความเศร้า บ้านเรือนและเครื่องนุ่งห่ม การค้า กฎหมาย อิสรภาพ เหตุผลและอารมณ์ ความปวดร้าวและการบรรลุธรรม .ยังพาเราครุ่นคิดถึงการสอน มิตรภาพ การสนทนา เวลา คุณธรรมและความชั่ว การสวดวิงวอน ความบันเทิง ความงาม ศาสนา ความตาย จนถึงคำอำลาสุดท้าย ทุกบทคือบทสนทนาระหว่างมนุษย์กับชีวิต ระหว่างความเปราะบางกับความงดงาม ที่อ่านแล้วเหมือนได้รับอ้อมกอดอันอ่อนโยนจากจักรวาลเอง.“คุยหนังสือแนบน้ำ” เป็นกิจกรรมที่จัดทุกๆ 2 เดือนเพื่อเป็นพื้นที่ให้คนในขอนแก่นได้มีพื้นที่แลกเปลี่ยนมุมมองการใช้ชีวิต ความหมายของการดำรงอยู่ และความเป็นมนุษย์ ผ่านการตีความหนังสือ และประสบการณ์ชีวิตของแต่ละคน วัตถุประสงค์คือการรับรู้ความท้าทาย ความต้องการ และศักยภาพที่แตกต่างกันของคนแต่ละพื้นเพและช่วงวัย เพื่อสร้างสังคมที่ผู้คนสามารถมองพ้นความต่างและความไม่เข้าใจกัน สู่การร่วมมือกันพัฒนาสังคมให้น่าอยู่ขึ้น. งานจัดวันอาทิตย์ที่ 15 กุมภาพันธ์ ตั้งแต่ 14.00-17.00 น. ณ บ้านแนบน้ำ NABNAM SPACE ค่าใช้จ่าย 200 บาท (สามารถนำไปแลกเป็นคูปองซื้อเครื่องดื่มได้).สมัครที่นี่ https://docs.google.com/…/1FAIpQLSfDHmi6rNlMkN…/viewformติดตามข้อมูลเพิ่มเติมได้ที่ Khon Kaen POP

Bangkok Eat Guide
2026-02-18 - 2026-03-03 | CENTRAL KHONKAEN, 99, 1 ถ. มิตรภาพ ตำบลในเมือง อำเภอเมืองขอนแก่น ขอนแก่น 40000
Bangkok Eat Guideพบกับร้านอาหารเกือบ 34 ร้านค้า ให้เลือกสรร อาทิเช่น— Bonnana By คุณบิว วราภรณ์— Nie and ivan By คุณ เนเน่ พรนับพัน— หมูสะเต๊ะมังกรทอง— เจ๊แดง สามย่าน— Takuya พิซซ่าญี่ปุ่น— สุวิมลหอยจ๊อ— หมูกรอบตลอดไป. 18 ก.พ. – 3 มี.ค. 69 ลานกิจกรรมชั้น 1 Central Khonkaen

ตลาดนัดโชห่วย
2026-02-26 10:00 - 2026-03-01 00:00 | ศูนย์ประชุมและแสดงสินค้านานาชาติขอนแก่น (KICE), 9RX8+MC เทศบาลนครขอนแก่น อำเภอเมืองขอนแก่น ขอนแก่น, ขอนแก่น, 40000, Thailand
ตลาดนัดโชห่วย กลับมาแล้วเด้อพี่น้องชาวขอนแก่น! ยกขบวนของดี ราคาประหยัด มาบุกถึงถิ่น พร้อมความม่วนจัดเต็มกว่าเดิม. 26 ก.พ. – 1 มี.ค. 69 KICE ศูนย์การประชุมและแสดงสินค้านานาชาติไคซ์-ขอนแก่น 10.00 – 00.00 น..งานนี้เข้าฟรี! มาช้อปให้คัก มาม่วนให้สุด อย่าลืมชวนหมู่ชวนเพื่อนมานำกันเด้อ

KKU Job Fair 2026 Powered by JobThai
2026-02-28 09:30 - 18:00 | ศูนย์ประชุมอเนกประสงค์กาญจนาภิเษก มหาวิทยาลัยขอนแก่น, ศูนย์ประชุมอเนกประสงค์กาญจนาภิเษก มหาวิทยาลัยขอนแก่น, ขอนแก่น, ขอนแก่น, 40002, Thailand
เตรียมตัวให้พร้อม! มหกรรมหางานสุดยิ่งใหญ่สำหรับคนขอนแก่นและจังหวัดใกล้เคียง กับงาน “KKU Job Fair 2026 Powered by JobThai” มหกรรมหางานสุดยิ่งใหญ่ โอกาสสำคัญสู่เส้นทางอาชีพที่ทุกคนไม่ควรพลาด งานนี้จัดโดย ฝ่ายกิจการนักศึกษาและนวัตวณิชย์ มหาวิทยาลัยขอนแก่น ร่วมกับ JobThai
.
ขอเชิญนักศึกษาทุกมหาวิทยาลัย และบุคคลทั่วไป ที่กำลังหางานประจำ งานพาร์ทไทม์ หรือมองหาที่ฝึกงาน มาพบกับบูทบริษัทชั้นนำมากมายจากหลากหลายอุตสาหกรรม เช่น CP All, CPF, ธนาคารกรุงเทพ, UNIQLO, ThaiBev, Central, คอมเซเว่น, ขอนแก่นแหอวน, ขอนแก่น บริวเวอรี่ และอีกมากมายกว่า 100 บริษัท รวมตำแหน่งงานกว่า 10,000 อัตรา
.
และยังมี Talk Session ที่จะเจาะลึกทั้งการสมัครงาน ทักษะการทำงาน และ Tools ที่องค์กรต้องการ รวมถึงวิธีการทำงานจริง จากเหล่า HR ในบริษัทชั้นนำ
.
นอกจากนี้ยังมีกิจกรรมพิเศษจาก JobThai ที่ไม่ควรพลาด!
.
Resume Clinic (เตรียมเรซูเม่มาให้พร้อม แล้วมารับคำปรึกษาในการทำเรซูเม่ ฟรี!)
.
จบใหม่ไม่รู้ว่าควรเขียนเรซูเม่ยังไงให้เข้าตา HR, สมัครงานแล้วไม่ค่อยถูกเรียกสัมภาษณ์
เอาเรซูเม่มาคุยกับผู้เชี่ยวชาญซึ่งจะช่วยให้คำแนะนำอย่างตรงจุด ทำให้เรซูเม่น่าสนใจ เพิ่มโอกาสการได้งาน และโดดเด่นในสายตาของ HR จากบริษัทชั้นนำ
.
Lucky Draw
สายจุ่มห้ามพลาด! มาสนุกกับกิจกรรมลุ้นรับของรางวัลสุด Exclusive จาก JobThai
.
สมัครสมาชิกเพื่อใช้สมัครในวันงานได้ที่
https://www.jobthai.com/ceuM8J

อีสานแฟร์
2026-02-28 10:30 - 2026-03-08 20:30 | ศูนย์ประชุมอเนกประสงค์กาญจนาภิเษก มหาวิทยาลัยขอนแก่น, ศูนย์ประชุมอเนกประสงค์กาญจนาภิเษก มหาวิทยาลัยขอนแก่น, ขอนแก่น, ขอนแก่น, 40002, Thailand
สินค้าแฟชั่น หลากหลาย และเครื่องประดับ เพชร พลอย ไข่มุก เครื่องเงิน ที่งาน อีสานแฟร์. 28 ก.พ.-8 มี.ค. 69 10.30-20.30 น. หอกาญจนา ม.ขอนแก่น

Tontann Mu & Craft Market
2026-03-06 - 2026-03-08 | Khon Kaen
Tontann Mu & Craft Market มาในธีมเวทมนตร์สุดขลัง ให้คุณได้เดินชิลล์รับพลังงานบวก ช้อปไอเทมเสริมดวงและดูดวงกับแม่หมอ ที่ชาวเน็ตการันตีว่าเริ่ด! . วันที่ 6-8 มีนาคม 2569 โซนลานตาล ตลาดต้นตาล
